stanford-oval/wikipedia huggingface dataset:
Antisuunnittelumalli
Esimerkkejä antisuunnittelumalleista > Tiiminhallinnan antisuunnittelumalleja

Piileskelijä (Absentee Manager): Mikä tahansa tilanne, jossa johtaja on näkymätön pitkiä aikoja.
Jos työvälineesi on vasara, niin kaikki näyttävät nauloilta (All You Have Is A Hammer): Yksiulotteinen ajattelu, jossa samaa tekniikkaa käytetään kaikkiin alaisiin.
Nyrkkeilijä (Cage Match Negotiator): Kun johtaja käyttää "voitto hintaan mihin hyvänsä"-lähestymistapaa hallitsemisessa.
Kaksoisolento (Doppelgänger): Johtaja tai kollega, joka voi olla kiva ja helppo yhtenä hetkenä sekä paha ja järjetön toisena hetkenä.
Hedelmätön kierre (Fruitless Hoops): Johtaja, joka vaatii loputtomia (ja usein merkityksettömiä) tietoja ennen päätöksentekoa.
Suosikki (Golden Child): Kun erikoisvastuu, -tilaisuus, -tunnustus, tai -palkinto annetaan tiiminjäsenelle suhteiden perusteella, eikä henkilön tekemisten perusteella.
Päätön kana (Headless Chicken): Johtaja, joka on aina pakokauhuisella ja tulipalokiireisellä tuulella.
Vetäjä-ei-hallinnoija (Leader Not Manager): Johtaja, joka on hyvä vetäjä, mutta ei kykene hallinnointiin.
Hallinnoija-ei-vetäjä (Manager Not Leader): Etevä hallinnoija, joka ei kuitenkaan kykene johtajuuteen.
Mittaliero (Metric Abuse):  Ilkeä tai pätemätön metriikan ja mittausten hyväksikäyttö.
Veljeilijä (Mr. Nice Guy): Johtaja, joka yrittää olla kaikkien kaveri.
Työläissankari (Proletariat Hero): Jokapaikanhöylä jota pidetään ihanteenta, mutta joka todellisuudessa tukee vain johdon kasvavia vaatimuksia ja laajenevia tuotantokohteita.
Nousukas (Rising Upstart): Potentiaalinen tähti, joka ei jaksa odottaa vuoroaan ja haluaa luopua välttämättömästä oppimis-, kypsymis-, ja oman paikkansa löytämisajasta.
Selkärangaton (Spineless Executive): Johtaja, jolla ei ole rohkeutta kohdata tilanteita, ottaa vastaan hankaluuksia, tai puolustaa alaisiaan.
Kolmipäinen ritari (Three-Headed Knight): Päättämätön johtaja.
Perusase (Ultimate Weapon): Ilmiöt, joihin kumppanit tai organisaatio luottavat niin paljon, että niiden kautta kanavoidaan kaikkia asioita.
Lämmittelijä (Warm Bodies): Työntekijä, joka täyttää tuskin työn miniodotukset ja jota sen vuoksi pallotellaan projektista tai tiimistä toiseen.
Jeesmies ("Yes" Man): Johtaja, joka on aina pomonsa kanssa samaa mieltä, vaikka hän olisi sanonut toisin kun pomo ei ollut läsnä.
Esimerkkejä antisuunnittelumalleista > Analysoinnin antisuunnittelumalleja

Lautasliinamäärittely (Napkin Specification): Toiminnallinen/tekninen määrittely annetaan Kehitystiimille lautasliinalla-- eli epämuodollisesti, ja ilman riittäviä yksityiskohtia-- mikä vastaa sitä, että määrittelyä ei ole ollenkaan.
Käänteismäärittely (Retro-Specification): Tekninen/toiminnallinen määrittely kirjoitetaan vasta kun projekti on julkaistu.
Tekaistut vaatimukset (Phony Requirements): Kaikki vaatimukset on välitetty kehitystiimille pikapikaa verkkotapaamisissa tai puhelimitse ilman toiminnallista/teknistä määrittelyä tai muuta kehitystä tukevaa dokumentaatiota.
Esimerkkejä antisuunnittelumalleista > Yleissuunnittelun antisuunnittelumalleja

Käänteisabstraktio (abstraktion inversion): Ei paljasteta toteutettua toiminnallisuutta käyttäjille, jolloin he toteuttavat toiminnallisuuden uudelleen käyttäen korkeamman tason toimintoja.
Monitahoiset näkökulmat (Ambiguous viewpoint): Esitetään malli (yleensä oliosuuntautunut analyysi ja suunnittelumalli) määrittämättä mallin näkökulmaa.
Iso klöntti (Big ball of mud): Systeemi, jossa ei ole havaittavaa rakennetta.
Syöteviritelmä (Input kludge): Kykenemättömyys määritellä ja toteuttaa mahdollisen virheellisen syötteen käsittely.
Rajapintaähky (Interface bloat): Tehdään rajapinta niin tehokkaaksi, että se on äärimmäisen vaikea toteuttaa.
Kyhäelmä (Stovepipe system): Hädin tuskin ylläpidettävä kokonaisuus huonosti toisiinsa sopivia komponentteja.
Taikanappi (magic pushbutton): Ohjelmoidaan toteutuslogiikka suoraan rajapintakoodiin, ilman abstraktiota.
Kilpajuoksu (Race hazard): Ei kyetä näkemään erilaisten tapahtumakäskyjen seurauksia.
Liittely (re-coupling): Otetaan käyttöön tarpeeton riippuvuus toisesta oliosta.
Esimerkkejä antisuunnittelumalleista > Yleissuunnittelun antisuunnittelumalleja > Olio-ohjelmoinnin antisuunnittelumalleja

Jumalaluokka (god class, god object): Luokka joka tekee tai tietää liian paljon, esimerkiksi toteuttaa suuren osan ohjelmasta. Nämä yhteenkasaumat tulee hajauttaa muihin luokkiin.
Virheiden kätkentä (error hiding): Käyttäjälle ei anneta tietoa tunnistetuista virhetilanteista, eikä anneta mahdollisuutta reagoida niihin.
Sarjaankytkentä (sequential coupling): Luokka joka vaatii, että sen metodeja kutsutaan tietyssä järjestyksessä.
Kuopattavat oliot: Käytetään uudelleen kierrättämällä olioita, joiden rakenne ei tue uudelleenkäyttöä.
Esimerkkejä antisuunnittelumalleista > Menetelmällisiä antisuunnittelumalleja

Rusinoiden poiminta pullasta (Low hanging fruit): Käsitellään helpommat asiat ensin ja sivuutetaan isommat hankalammat asiat.
Kultainen vasara (Golden hammer): Oletetaan, että suosikkiratkaisu on yleisesti sovellettavissa.
Leikkaa ja liimaa -ohjelmointi (cut and paste programming): Ohjelmakoodin hätäinen kopiointi ja sovitus aikaisemmasta toteutuksesta sen sijaan, että koodi suunniteltaisiin uudelleenkäytettäväksi.
Pyörän keksiminen uudelleen (reinventing the wheel): Olemassa olevaa, toimivaa ratkaisua ei osata tai viitsitä hyödyntää.
Neliskulmaisen pyörän uudelleenkeksiminen (Reinventing the square wheel): Luodaan huono ratkaisu, kun hyväkin olisi olemassa.
Epätödennäköisyystekijä (Improbability factor): Oletetaan, että on epätodennäköistä, että tunnettu virhe tulee ilmi.
Liian aikainen optimointi (Premature optimization): Optimoidaan riittämättömän tiedon varassa.
Muutteluohjelmointi (Programming by permutation): Yritetään lähestyä ratkaisua peräkkäisillä koodinmuutoksilla, jotta nähtäisiin josko koodi toimii.
Tuotannossa testaamiseen pohjautuva ohjelmointi (Tester Driven Development): Ohjelmointiprojekti jossa uusia vaatimuksia määritellään sitä mukaa, kun virheraportteja ilmaantuu.
Esimerkkejä antisuunnittelumalleista > Kokoonpanon hallinnan antisuunnittelumalleja

Hallitsemattomat riippuvuudet (Dependency hell): Ongelmia vaadittujen tuotteiden versioissa.
CD Lugo

Club Deportivo Lugo on jalkapalloseura, joka tulee Lugon kaupungista Espanjasta. Joukkue on perustettu vuonna 1953 ja se pelaa kaudella 2024–2025 maan kolmanneksi korkeimmalla sarjatasolla Primera Federaciónissa. Se pelaa kotiottelunsa 4 800-paikkaisella Estadio Anxo Carrolla.
Joukkue on pelannut suurimman osan historiastaan Segunda División B:ssä sekä Tercera Divisiónissa kansallisissa sarjoissa. Se on pelannut maan toiseksi korkeimmalla sarjatasolla Segunda Divisiónissa kauden 1992–1993 sekä kaudesta 2012–2013 alkaen.
Aiheesta muualla

Seuran virallinen kotisivusto (Arkistoitu – Internet Archive) (galegoksi)
Cape Willoughbyn majakka

| --- | --- |
Sijainti:  Etelä-Australia Australia
Sijaintipaikka:  Kengurusaari 
Suojelualue:  Cape Willoughby Conservation Park (en) 
| --- | --- |
Valon korkeus:  75,0  m 
Valonkanto:  20,4  km 
Valon ominaisuudet:  Fl(3) W 15s 
| --- | --- |
ARLHS:  AUS051 
Admiralty:  K2112 
List of Lights:  63307 
MarineTraffic:  1000016061 
NGA:  111-8136 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Cape Willoughbyn majakka on majakka Kengurusaarella Etelä-Australian osavaltiossa Australiassa. Se sijaitsee Kengurusaaren itäkärjessä Dudleyn niemimaalla. Majakka valmistui vuonna 1852, ja se on Etelä-Australian vanhin majakka. Majakan rakentaminen kesti yli kaksi vuotta. Se on rakennettu graniitista ja kalkkikivestä, jota saatiin rakennuspaikalta. Cape Willoughbyn majakka on 20,5 metriä korkea, ja sen seinät ovat 1,4 metriä paksut alhaalta ja 0,86 metriä ylhäältä.
Borna Barišić

| Mitalit | Mitalit | Mitalit |  |
| --- | --- | --- | --- |
|  Borna Barišić vuonna 2021. |  Borna Barišić vuonna 2021. |  Borna Barišić vuonna 2021. |  |
Maa:   Kroatia
Miesten jalkapallo
| MM-kilpailut  | MM-kilpailut  | MM-kilpailut  |  |
|  Pronssia | Qatar 2022 |  |  |
Borna Barišić (s. 10. marraskuuta 1992 Osijek) on kroatialainen jalkapalloilija. Hän on pelipaikaltaan vasen laitapuolustaja. Hän on pituudeltaan 186-senttimetrinen. Hän on kesästä 2018 alkaen edustanut Skotlannin Valioliigassa pelaavaa Rangersia. Kotimaansa pääsarjassa hän edusti pisimpään Osijekia.
Barišić pelasi Kroatian maajoukkueessa ensimmäiset ottelunsa tammikuussa 2017 ystävyysotteluissa Chileä ja Kiinaa vastaan. Kesän 2021 EM-kilpailuissa hän pääsi vaihdosta kentälle Kroatian kolmannessa alkulohko-ottelussa Skotlantia vastaan. MM-kilpailuissa 2022 hän pelasi täydet minuutit neljännesvälieräottelussa Japania vastaan. Hän on MM-kilpailujen 2022 loppuun mennessä pelannut 29 maaottelua, joissa hän on ollut 25 kertaa avauskokoonpanossa. Ensimmäisen ja toistaiseksi ainoan maajoukkuemaalinsa hän teki maaliskuussa 2019 EM-karsintaottelussa Azerbaidžania vastaan.
Betacam SP
Aiheesta muualla

Wikimedia Commonsissa on kuvia tai muita tiedostoja aiheesta .
Digivideo.fi/Wiki: Betacam SP (Arkistoitu – Internet Archive)
Cape of Our Hero

| ”Cape of Our Hero” Volbeat |
| --- | --- | --- |

Singlen tiedot
 Albumilta: Outlaw Gentlemen & Shady Ladies
 Julkaistu: 15. maaliskuuta 2013
 Formaatti: digitaalinen lataus, suoratoisto
 Tekijä(t): Volbeat Michael Poulsen Thomas Bredahl
 Tuottaja(t): Jacob Hansen Volbeat Rob Caggiano
 Tyylilaji: hard rock heavy metal
 Kesto: 03.49
 Levy-yhtiö: Vertigo, Universal
Volbeatin muut singlet
| ”Still Counting”  | ”Cape of Our Hero”  | ”The Hangman’s Body Count”  |
Cape of Our Hero on tanskalaisen heavy metal -yhtye Volbeatin kappale, joka julkaistiin vuonna 2013 ensimmäisenä singlenä yhtyeen viidenneltä studioalbumiltaan Outlaw Gentlemen & Shady Ladies. Kappaleelle julkaistiin musiikkivideo, jonka ohjasi Jakob Printzlau.
Marraskuussa 2013 single myi kultaa Tanskassa.
Berliininmunkki

Tomusokerilla päällystetty ja luumuhillolla täytetty berliininmunkki.
Berliininmunkki (saks. Berliner) on Saksasta peräisin oleva makea leivonnainen, joka tehdään hiivataikinasta ja uppopaistetaan rasvassa. Munkki on päällystetty tomusokerilla tai sokerilla, ja sen sisälle on pursotettu hilloa tai marmeladia.
Leivonnainen on tunnettu saksankielisissä maissa 1500-luvulta lähtien. Leivonnaisten valmistustapa siirtyi siirtolaisten matkassa Yhdysvaltoihin, jossa sitä alettiin kutsua donitsiksi.
Etymologia

Berliininmunkki on lähtöisin Berliinin kaupungista, josta se on saanut nimensä. Kuitenkin erityisesti Berliinin seudulla Berliner-sanalla viitataan miespuoliseen berliiniläiseen henkilöön, kun taas leivosta kutsutaan nimellä Berliner Pfannkuchen (suom. berliiniläinen pannukakku).
Etymologia > Suomenkielinen nimitys

Turun seudulla uppopaistettua ja tomusokerista valmistetulla kuorrutteella päällystettyä leivosta kutsutaan piispanmunkiksi. Nimityksen on arveltu juontuvan 1900-luvun alkupuolella toimineeseen turkulaiseen leipomoon, jossa piispanmunkiksi kutsuttiin valkoisella kuorrutteella kuorrutettua munkkia. Kuorrute oli väriltään samanlainen kuin piispan liperit, joka oli arkkipiispan kaupungissa sopiva nimitys leivonnaiselle.
Keskustelu leivoksen oikeasta suomenkielisestä nimityksestä on aiheuttanut runsaasti keskustelua. Joidenkin tulkintojen mukaan berliininmunkki ja piispanmunkki ovat kokonaan eri leivokset, joilla on toisistaan poikkeavat alkuperät. Piispanmunkin kerrotaan periytyvän 700-luvun Baijerista, kun taas berliininmunkin alkuperä on myöhäisempi. Näiden näkemysten mukaan leivokset eroavat ainakin päällysteen perusteella; berliininmunkki on sokeripäällysteinen, kun piispanmunkki on päällystetty vaaleanpunaisella tai valkoisella kuorrutteella.
Aiheesta muualla

Kuvia tai muita tiedostoja aiheesta Berliininmunkki Wikimedia Commonsissa
Barclays Asia Trophy

Barclays Asia Trophy on kesäisin harjoituskaudella pelattava jalkapallon seurajoukkueiden harjoitusturnaus. Se pelataan nimensä mukaisesti Aasiassa. Turnaukseen osallistuu joka kerta kolme Valioliigan joukkuetta. Kaksi ensimmäistä turnausta vuosina 2003 ja 2005 pelattiin nimellä FA Premier League Asia Cup, mutta vuoden 2007 turnauksen kilpailun nimi vaihdettiin, koska pääsponsori on Barclays bank.
Historia

Ensimmäinen turnaus pelattiin jo vuonna 2003. Tuolloin heinäkuussa pidetty turnaus pelattiin Malesiassa. Kaupunki oli Kuala Lumpur. Turnausta iännöi Malesian jalkapallomaajoukkue. Valioliigajoukkueita turnaukseen osallistui jo tuolloin kolme. Nämä olivat Chelsea FC, Newcastle United ja Birmingham City FC. Lopulta turnauksen voittajaksi selvisi tuolloin Chelsea. Tosin senkään urakka ei ollut helppo vaan finaali ratkesi vasta rangaistupotkukilpailun jälkeen. Chelsealle kilpailun voitto oli ensimmäinen sen jälkeen kun seura siirtyi Roman Abramovitšin alaisuuteen.
Kilpailu on järjestetty myös vuonna 2005. Tuolloin se pelattiin Thaimaan Bangkokissa. Näin ollen turnauksen isäntäjoukkue oli Thaimaan jalkapallomaajoukkue. Kolme Valioliigaseuraa olivat Everton FC, Manchester City ja Bolton Wanderers. Bolton voitti tuolloin turnauksen.
Barclays Asia Trophy 2007

Vuonna 2007 Barclays Asia Trophy järjestetään Hong Kong Stadionilla, jolle mahtuu 40 000 katsojaa. Turnaus pelataan heinäkuun lopussa. Turnauksen isäntäjoukkueena toimii Hong Kong FA Cupin voittaja South China. Kolme turnaukseen osallistuvaa Valioliigan joukkuetta ovat Liverpool FC, Fulham FC ja Portsmouth FC. Turnauksen muoto on sellainen, että ensin pelataan välierät, joiden jälkeen pelataan pronssiottelu ja loppuottelu. Välieräparit ovat South China vastaan Liverpool ja Fulham vastaan Portsmouth. Näistä Portsmouth selvisi finaaliin kukistamalla Fulhamin 1-0. Liverpool taas eteni finaaliin 3-1 voitolla South Chinasta. Pronssia voitti Fulham lukemin 4-1. Turnauksessa ei pelattu jatkoaikoja vaan, jos tilanne oli varsinaisen peliajan jälkeen tasan, ratkaistiin ottelu rangaistuspotkukilpailulla. Näin Portsmouth voittikin finaalissa Liverpoolin rangaistuspotkuilla, kun varsinainen peliaika päättyi 0-0. Suomessa turnauksen televisioi Canal+. Suomalaisista turnauksessa olivat mukana Antti Niemi ja Sami Hyypiä.
Barclays Asia Trophy 2009

Vuonna 2009 pelipaikkana toimi Pekingin Worker Stadium Kiinassa. Mukana olivat Valioliigan seurat West Ham United, Hull City ja Tottenham Hotspur. Neljäntenä joukkueena mukana oli paikallinen Beijing Guoan. Finaalissa Tottenham voitti Hullin 3–0 ja West Ham voitti pronssiottelun.
Turnauksen voittajat

2003 Chelsea FC
2005 Bolton Wanderers
2007 Portsmouth FC
2009 Tottenham Hotspur
2011 Chelsea FC
Bolšoje Savinon lentoasema

Bolšoje Savino
Bolšoje Savino (ven. Большое Савино; IATA: PEE, ICAO: USPP) on Venäjällä Permin aluepiirissä 16 kilometriä Permistä lounaaseen sijaitseva kansainvälinen lentoasema. Lentokentän korkeus merenpinnasta on 123 metriä, ja sen kiitotien pituus on 3 206 metriä. Lentokenttä on paitsi siiviili-ilmailun myös vähäisessä sotilaskäytössä.
Aiheesta muualla

Sergei Pod., Авиация ПВО (venäjäksi)
Tim Vasquez, Bolshoye Savino (englanniksi)
Betamovie

| Betamovie |
| --- | --- |

Tyyppi:  magneettinauha
Enkoodaus:  NTSC, PAL
Kapasiteetti:  216 min (PAL) L-830-nauhalle
Lukumekanismi:  ei ole
Kirjoitusmekanismi:  helical scan
Standardi:  lomitettu kuva
Kehittäjä:  Sony
Käyttötarkoitus:  audiovisuaalisen materiaalin tallennus
Sony BMC-500. Laitteessa on CCD-kenno, varhaisimmissa Betamovie-kameroissa on katodisädeputki.
Betamovie on Sonyn kehittämä analoginen videokameranauhuri. Se käyttää Betamax-standardin mukaista kasettiin pakattua magneettinauhaa. Betamovie tuotiin markkinoille vuonna 1983. Sony esitteli kehittyneemmän Video 8 -kameranauhurin jo 1985, jolloin Betamoviesta luovuttiin.
Teknologia

Betamovie oli kuluttajamarkkinoiden ensimmäinen kameranauhuri. Sitä ennen oli esitelty niin ikään kotikäyttöön suunnattu CVC-järjestelmä, jossa kamera ja nauhuri ovat erillisiä yksiköitä. Betamovie-laitteen nauhuriosa on lähes neliön muotoinen ja mitoiltaan noin 15 senttimetriä kanttiinsa. Leveys on vain hieman Betamax-kasetin leveyttä suurempi. Betamovie-kameranauhurista puuttuu toistomahdollisuus, joten kuvattua tuotosta ei pysty katsomaan saman tien, mikä on videotallennuksen keskeinen etu filmilaitteisiin nähden.
Betamovien varhaisimmasta mallista, Sony BMC-100, puuttuu automaattinen tarkennus ja elektroninen etsin. Seuraajamallissa, Sony BMC-100, sen sijaan on automaattinen tarkennus. Kameran käyttöergonomia on hyvä: siinä on elokuvakameratyyppinen otekahva, johon on sijoitettu tallennuksen käynnistys- ja pysäytysnäppäimet. Mikrofoni on muotoiltu ja sijoitettu siten, että se eliminoi suuren osan kameran melko voimakkaasta moottorinäänestä.
Pöytämallisiin videonauhureihin verrattuna erittäin pienikokoinen Betamovie-laite vaati poikkeavia teknisiä ratkaisuja. Betamovien pyörivän kuvarummun halkaisija on 45 millimetriä; Betamaxin pöytänauhureissa halkaisija on 75 millimetriä. Kuvarummun pyörimisnopeus on 2 500 kierrosta sekunnissa, kun se Betamax-nauhureissa on 1 500 kierrosta. Aktiivitilassa nauha kiertyy 300 astetta kuvarummun ympäri. Betamoviella kuvattuja nauhoja voi toistaa Betamax-nauhureissa teknisistä eroista huolimatta.
Viimeinen Betamovie-kameramalli oli Sony BMC-1000K. Se esiteltiin 1987. Malli kykeni tallentamaan kuvaa 15 luksin valaistusvoimakkuudessa.
Aiheesta muualla

ECNMag: The History of Camcorders (28.8.2014) (Arkistoitu – Internet Archive)
Youtube: Betamovie: Sony's Terrible (But Ingenious) Camcorder
Youtube: Inside a 1980s Betamovie Video Camera
Brendan Bell

| Brendan Bell |
| --- | --- |

Henkilötiedot
Syntynyt: 31. maaliskuuta 1983 (ikä 41) Ottawa, ON, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  187 cm
Paino:  93 kg
Seura
Seura:  HC Bolzano
Sarja:  EBEL
Pelinumero:  14
Pelaajaura
Pääsarjaura:  2005–
Aik. seurat:  St. John's Maple Leafs (AHL) Toronto Marlies (AHL) Toronto Maple Leafs (NHL) Phoenix Coyotes (NHL) San Antonio Rampage (AHL) Binghamton Senators (AHL) Ottawa Senators (NHL) Peoria Rivermen (AHL) Syracuse Crunch (AHL) Avangard Omsk (KHL) EHC Biel (NLA) Connecticut Whale (AHL) New York Rangers (NHL) Frölunda HC (SEL) Norfolk Admirals (AHL) Chicago Wolves (AHL)
NHL-varaus:  65. varaus, 2001 Toronto Maple Leafs
Brendan Bell (s. 31. maaliskuuta 1983 Ottawa, Ontario, Kanada) on kanadalainen jääkiekkopuolustaja, joka pelaa Itävallan Erste Bank Eishockey Ligan italialaisjoukkue HC Bolzanossa. Hän on aiemmin pelannut NHL:ssä yhteensä 102 runkosarjaottelua tehopistein 7+21=28 ja keräten 51 jäähyminuuttia. Bell on pelityyliltään hyökkäävä puolustaja.
Ura > Seuraura > Junioriura

Bell pelasi kaudella 1998–1999 CJHL-sarjaa Ottawa Jr. Senatorsin joukkueessa. Hänet valittiin kauden päätteeksi sarjan parhaaksi tulokkaaksi ja tulokkaiden tähdistökentälliseen. OHL-joukkue Ottawa 67's varasi Bellin 18. pelaajana kesällä 1999. Tulokaskausi 1999–2000 toi hänelle siellä runkosarjassa 33 tehopistettä. Kaudella 2000–2001 Bell pelasi CHL Top Prospects Gamessa. Hän voitti kauden päätteeksi OHL:n mestaruuden. Toronto Maple Leafs varasi Bellin kolmannella kierroksella 65. pelaajana NHL:n varaustilaisuudessa 2001.
Kaudella 2001–2002 Bell sijoittui tehoilla 10+36=46 OHL:n puolustajien pistepörssissä kymmenenneksi. Kaudella 2002–2003 hän nousi 67'sin kapteeniksi. Bell oli tuolloin joukkueen tehokkain puolustaja tehoilla 14+39=53, joilla hän jakoi OHL:n puolustajien pistepörssin viidennen sijan Sault Ste. Marie Greyhoundsin Trevor Daleyn ja Peterborough Petesin Lukáš Krajíčekin kanssa. Bell oli myös koko kevään 2003 pudotuspelien tehokkain puolustaja tehtyään 23 ottelussa tehot 8+19=27. Hänet palkittiin kauden päätteeksi sekä OHL:n (Max Kaminsky Trophy) että koko CHL:n parhaana puolustaja sekä valittiin myös molempien ensimmäiseen tähdistökentälliseen.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Nova Scotia 2003 | jääkiekko |  |
Bell pelasi alle 20-vuotiaiden MM-kilpailuissa vuonna 2003, jolloin hän voitti hopeaa. Bell edusti Kanadaa myös Spengler Cupissa vuosina 2003, 2010 ja 2013. Vuoden 2003 turnaus päättyi voittoon, mutta vuoden 2010 turnauksessa Kanada hävisi KHL-joukkue SKA Pietarille lukemin 4-3.
Berliinin televisiotorni

| Berliinin televisiotorni saks>  Berliner Fernsehturm |
| --- | --- |

Tiedot
Sijainti:  Alexanderplatz, Berliini
Koordinaatit:  52°31′15″N, 13°24′34″E
Peruskiven muuraus:  4. elokuuta 1965
Rakennettu:  1965–1969
Avajaiset:  Ensimmäiset testilähetykset 3. lokakuuta 1969
Käyttötarkoitus:  Televisiotorni, näkötorni, ravintola
Tila:  valmis
Yritykset
Arkkitehti:  Fritz Dieter, Günter Franke
Insinööri:  Werner Ahrend
Korkeus
Antenni:  368 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Berliinin televisiotorni (saks. Berliner Fernsehturm) sijaitsee Alexanderplatzilla Saksan pääkaupungissa Berliinissä. Se on Euroopan neljänneksi korkein rakennus (368,03 m). Tornin vuonna 1965 käynnistyneet rakennustyöt valmistuivat vuonna 1969. Suunnittelijoina toimivat arkkitehdit Fritz Dieter ja Günter Franke sekä insinööri Werner Ahrend. DDR rakennutti tornin keskelle Itä-Berliiniä osoitukseksi sosialistisen yhteiskuntajärjestelmän toimivuudesta.
Tornin pallon keskiosassa on näköalatasanne ja ravintola. Näköalatasanne on 204 metrin korkeudessa maanpinnasta, ja sieltä voi hyvällä säällä nähdä jopa 42 kilometrin päähän. Täyden kierroksen 30 minuutissa kiertävä ravintola on näkoalatasanteen yläpuolella.
Tornin pallon heijastukselle antoivat berliiniläiset nimen Rache des Papstes eli Paavin kosto.
Saksassa vuonna 2006 pidettyjen jalkapallon maailmanmestaruuskilpailujen ajaksi tornin pallo koristeltiin jalkapalloksi magentan värisillä viisikulmioilla.
"Paavin kosto"

Auringon heijastuessa televisiotornin teräspallosta muodostuu yleensä ristiä muistuttava heijastus. Tätä epähaluttua ilmiötä eivät suunnittelijat osanneet odottaa. Näpäytyksenä Itä-Saksan kommunistisen hallinnon ateistista perustusta ja kirkon tukahduttamista vastaan berliiniläiset antoivat kirkkaalle ristille nimen Rache des Papstes eli Paavin kosto. Samoista syistä rakennusta kutsutaan myös Walter Ulbrichtin mukaan nimellä St. Walter. Ristin muotoista heijastusta on yritetty tuloksetta vähentää erilaisilla maaleilla ja pinnoitteilla.
Teknisiä tietoja

Antennin huipun korkeus: 368,03 m (Ennen antennin vaihtoa vuonna 1997 korkeus oli 365 m)
Antennin pituus: 118 m
Antennin huipun halkaisija: 1,80 m
Pallon halkaisijan korkeus: 212 m
Näkymätason korkeus 203,78 m
Telecafé 207,53 metrissä
Juuren halkaisija: 32 m
Näkymätason halkaisija: 24 m
Telecafén halkaisija: 29 m
Pallon halkaisija: 32 m
Betonia yhteensä: 26 000 t
Pallon paino: 4 800 t
Antennin paino: 245 t
Hissien määrä: 2 kpl
Hissien nopeus: 6 m/s
Perustusten syvyys: 5 m
Aiheesta muualla

Kuvia tai muita tiedostoja aiheesta Berliinin televisiotorni Wikimedia Commonsissa
Berliinin televisiotornin kotisivut
CD Logroñés

Club Deportivo Logroñés oli espanjalainen jalkapalloseura Logroñon kaupungista La Riojan alueelta. Se perustettiin vuonna 1940, ja sen edustusjoukkue pelasi parhaimmillaan yhdeksän kautta Espanjan korkeimmalla sarjatasolla Primera Divisiónissa.